钦定古今图书集成/明伦汇编/氏族典/第445卷 > 《廖用贤尚友录》 > 柳旦
## 钦定古今图书集成/明伦汇编/氏族典/第445卷 > 《廖用贤尚友录》 > 柳旦

按《隋书柳机传》：“机弟旦，字匡德，工骑射，颇涉书籍。起
家周左侍上士，累迁兵部下大夫。顷之，王谦起逆，拜
为行军长史，从梁睿讨平之，以功授仪同三司。开皇
元年，封新城县男，历罗、浙、鲁三州刺史，并有能名。大
业初，拜龙川太守。四年，征为太常少卿，卒官。子燮，官
至河内掾。”